Πρακτικό σχετικά με την πρόσληψη Εντεταλμένων Διδασκόντων με βάση την πρόσκληση Εκδήλωσης Ενδιαφέροντος για την πρόσληψη Εντεταλμένων Διδασκόντων, βάσει του άρθρου 173 του ν.4957/2022, με σχέση εργασίας ιδιωτικού δικαίου ορισμένου χρόνου, για την κάλυψη των διδακτικών αναγκών του Τμήματος για το Χειμερινό Εξάμηνο του ακ. έτους 2023-2024, στο γνωστικό αντικείμενο «Άλγεβρα ΙΙ».

Για τη διδασκαλία του παραπάνω γνωστικού αντικειμένου υπέβαλαν υποψηφιότητες κατ’ αλφαβητική σειρά οι:

1. **30/20-09-2023**
2. **58/28-09-2023**

Παρουσίαση των υποψηφίων:

1. Η κυρία 30/20-09-2023 είναι κάτοχος διδακτορικού διπλώματος από το Τμήμα Μαθηματικών του Πανεπιστημίου Πατρών (2020), με θέμα «Μελέτη της Θεωρίας Διαστάσεων στην περιοχή των Τοπολογικών Χώρων και των Δικτυωτών». Διαθέτει επίσης μεταπτυχιακό τίτλο σπουδών από το Τμήμα Μαθηματικών του Πανεπιστημίου Πατρών στα Θεωρητικά Μαθηματικά (2016). Είναι πτυχιούχος του Τμήματος Μαθηματικών του Πανεπιστημίου Πατρών (2014).

Έχει 22 δημοσιευμένες εργασίες σε διεθνή περιοδικά (22 στη βάση Scopus, 20 στη βάση Zentralblatt) και έχει 43 αναφορές στο έργο της. Διαθέτει αυτοδύναμη διδακτική εμπειρία σε ΑΕΙ από το 2019 έως σήμερα.

Η διδακτορική διατριβή και το δημοσιευμένο έργο της κ. 30/20-09-2023 εμπίπτουν στο γνωστικό αντικείμενο «Άλγεβρα ΙΙ».

1. Ο κύριος 58/28-09-2023 είναι κάτοχος διδακτορικού διπλώματος από το University of Porto, Portugal (2020), με θέμα «The Hurwitz and Lipschitz Integers and Some Applications». Διαθέτει επίσης μεταπτυχιακό τίτλο σπουδών στα Μαθηματικά με έμφαση στην Άλγεβρα και τη Θεωρία Αριθμών από το University of Copenhagen, Denmark (2014). Είναι πτυχιούχος του Τμήματος Μαθηματικών του Πανεπιστημίου Ιωαννίνων (2008).

Έχει 2 δημοσιευμένες εργασίες σε διεθνή περιοδικά (Scopus, Zentralblatt) και μία (1) αναφορά στο έργο του. Δεν διαθέτει αυτοδύναμη διδακτική εμπειρία σε ΑΕΙ. Η διδακτορική διατριβή και το δημοσιευμένο έργο του κ. 58/28-0-2023 εμπίπτουν στο γνωστικό αντικείμενο «Άλγεβρα ΙΙ».

Ως εκ τούτου οι υποψήφιοι κατατάσσονται με την παρακάτω αξιολογική σειρά:

**Σειρά κατάταξης των υποψηφίων**

1. **30/20-09-2023**
2. **58/28-09-2023**

**Πρόταση**

Η κα 30/20-09-2023 υπερτερεί έναντι του άλλου υποψηφίου σε ερευνητικό και διδακτικό έργο και προτείνεται για να διδάξει το μάθημα «Άλγεβρα ΙΙ».

Σε περίπτωση αδυναμίας να αναλάβει το έργο της διδασκαλίας του μαθήματος να τηρηθεί η σειρά κατάταξης των υποψηφίων.